kardosdrur/scandi-wiki huggingface dataset:
Græsted Revyen

Græsted Revyen er en sommerrevy i Græsted på Græsted Kro. Revyen har fundet sted siden 1993. I 2009 flyttede revyen til Asminderød Kro. Fra 2012 er revyen atter tilbage på Græsted Kro.

Charlies Revygalla 2014 
I 2014 modtog Græsted Revyen "Alt er ferfekt" TV 2 Charlies specialpris.
Skuespilleren Sofie Stougaard blev hyldet for sin store indsats i Græsted Revyen med prisen for 'Årets talent', som hun fik overrakt af kollegaen Niels Ellegaard. Det var ellers et særdeles stærkt felt, hvor Bodil Jørgensen og Julie Steincke også var blandt de nominerede. Græsted Revyen kunne også glæde sig over 'Charlie Specialprisen', som gives til den revy, der har gjort sig særligt bemærket for sin originalitet og kvalitet.

Græsted Revyer 
 Græsted Revyen "Alt er ferfekt" (2014), medvirkende: René Richardt, Troels Malling Thaarup, Sofie Stougaard, Mette K Madsen
 Græsted Revyen (2013), medvirkende: René Richardt, Lars Topp Thomsen, Troels Malling Thaarup, Christine Exner
 Undskyld Vi Roder (2012), medvirkende: René Richardt, John Batz, Troels Malling Thaarup, Christine Exner
 Javel Hr. Minister (2009), medvirkende: John Batz, René Richardt, Tina Christiansen
 Tidens Aand (2008), medvirkende: Heidi Colding-Hansen, Susan A. Olsen, Dan Nielsen, René Richardt, Troels Malling Thaarup
 Licens til latter (2007), medvirkende: René Richardt, Tina Christiansen, Christine Exner, John Batz
 Græsted Revyen (2006),medvirkende: Tina Christiansen, René Richardt, John Batz, Kasper Leisner
 You're The Grætest (2005), medvirkende: Jens Jacob Tychsen, Joy-Maria Frederiksen, Katja Elgaard Holm, René Richardt
 Hvilket Bryllup ? (2004), medvirkende: René Richardt, Katja Elgaard Holm, John Batz, Annevig Schelde Ebbe, Gunvor Reynberg
 Stæying Alive (2003), medvirkende: Louise Herbert, Gunvor Reynberg, Sara Qvist, René Richardt, John Batz
 Græsted Revyen (2002), medvirkende: René Richardt, Lise-Lotte Norup, John Batz, Mette Marckmann
 Krogalskab (2001), medvirkende: René Richardt, John Batz, Mogens Birkmann Sørensen, Anne Marie Pock-Steen
 Absolut Revy (2000), medvirkende: Maria Garde, Birgitte Svendsen, Hans Henrik Bærentsen, Mogens Birkmann Sørensen
 Sommerglimmer (1999), medvirkende: René Richardt, John Batz, Christian Damsgaard, Grethe Søndergaard
 Sommerkulør (1998), medvirkende: René Richardt, Ragnhild Kaasgaard, Grethe Søndergaard, Christian Damsgaard
 Sommerflimmer (1997), medvirkende: Gyda Hansen, René Richardt, Hans Henrik Bærentsen, Tone Løhr

Referencer

Eksterne henvisninger 
 De mindre revyer jublede ekstra højt ved Charlies Revygalla, fra www.tv2.dk, 1. september 2014 
 

Revyer
Revyen
Etableret i 1993
Gillelejerevyen

Gillelejerevyen er en populær revy i Gilleleje på Sjællands nordkyst, der spiller hver sommer.

Gillelejerevyen blev i sin nuværende form grundlagt i 2006 af Peter Holst-Beck. Den har flere gange været instrueret af Michel Castenholt, der også selv medvirkede i 2013 udgaven. Instruktørassistent var Sebbastian Hallengreen. Revyen har haft medvirkende som  Peter Holst-Beck, Le Münster-Swendsen, Jesper Søgaard, Susanne Breuning, Randi Winther, Bendt Reiner, Katja Holm, Ann Hjort og Lise-Lotte Norup .

Referencer

Eksterne henvisninger 
 gillelejerevy.dk 
 

Revyer
Revyen
Mariano José de Larra

Mariano José de Larra y Sánchez de Castro (født 24. marts 1809 i Madrid, død 13. februar 1837 sammesteds) var en spansk forfatter. Han var far til Luis Mariano de Larra.

Larra skrev både romaner, skuespil og digte, men hans navn er først og fremmest knyttet til ét værk: romanen (eller Artículos de Costumbres).

Eksterne henvisninger 

 

Romanforfattere fra Spanien
Dramatikere fra Spanien
Digtere fra Spanien
Spaniere i 1800-tallet
Personer fra Madrid
Sarah Zobel

Sarah Zobel Kølpin (født 18. januar 1974) er en dansk psykolog og tidligere fotomodel.

Zobel er uddannet cand.psych. fra Københavns Universitet og har desuden læst ved Webster University i London og Columbia University i New York City. Hun arbejdede derefter med leder- og medarbejderudvikling hos Novo Nordisk og Compass. I dag underviser hun i meditation og driver egen erhvervspsykologpraksis. I 2009 udgav hun bogen Lev dig Lykkelig – med positiv psykologi.

Privat 
Hun er datter af erhvervslederen Peter Zobel, halvsøster til erhvervskvinden Rigmor Zobel og har været gift med danseren Alexander Kølpin, med hvem hun har to børn. Senere blev hun gift med sangeren Burhan Genç Koç, sammen har de ét barn. Parret gik fra hinanden i starten af 2018.

Psykologer fra Danmark
Francisco Martínez de la Rosa

Francisco Martínez de la Rosa (født 10. marts 1787, død 7. februar 1862) var en spansk dramatiker, litteraturteoretiker og politiker, der var Spaniens premierminister i en årrække. 

Dramatikere fra Spanien
Kritikere
Politikere fra Spanien
Personer fra Granada
Jann Jensen

Jann Flintholm Jensen (født 22. februar 1969) er en dansk fodboldtræner og tidligere -spiller. Jann har blandt andet spillet i den Tyske Bundesliga i 11 år. Jann var holdkaptajn i Wolfsburg, og forsvarsspiller i Køln. Jann er den eneste danske spiller, der har spillet om den tyske pokal 2 gange. i dag er  Jann træner i boldklubben i Middelfart. Tidligere træner i OKS, hvor han dels har trænet U14 1. hold, samt Herrer i Fynsserien. Han har blandt andet haft OB's U15 pige hold. Han har to døtre, og er på nuværende tidspunkt, bosat i Odense

Klubber 
 B 1909
 1. FC Köln (1988 – 1992)
 VfL Wolfsburg
 OB
 HFK Sønderjylland 
 Dalum IF
 

Fodboldspillere fra Danmark
Fodboldspillere fra 1. FC Köln
Rødding (Skive Kommune)

Rødding er en by på halvøen Salling med , beliggende 2 km øst for Spøttrup Borg, 5 km nordvest for Balling, 18 km sydvest for Roslev og 17 km nordvest for Skive. Byen hører til Skive Kommune og ligger i Region Midtjylland. I 1970-2006 hørte byen til Spøttrup Kommune.

Rødding hører til Rødding Sogn (Skive Kommune). Rødding Kirke (Skive Kommune) ligger i den sydlige ende af byen.

Faciliteter 
Spøttrup Kulturhal ligger i den lille bebyggelse Spøttrup ved borgen, og naturbørnehaven Grankoglen ligger lidt øst for Spøttrup.
 Rødding Skole har 81 (2022/2023) elever, fordelt på 0.-6. klassetrin. Skolen har SFO'en Kernehuset.
 Rødding Ældrecenter har 2 afdelinger: Æblehøj har 16 lejligheder og en midlertidig bolig, mens Solsiden har 10 demenspladser.
 Rødding Forsamlingshus kan rumme 149 gæster.
 Spøttrup Kro har 10 medarbejdere og plads til 110 gæster.
 Byen har Dagli'Brugs, pizzeria og slagterforretning.

Historie

Landsbyen 
I 1901 blev Rødding beskrevet således: "Rødding (gml. Form: Rythinge) med Præstegd., Skole, Sparekasse (opr. 1/1 1884...Antal af Konti
491), 2 Møller, Andelsmejeri og Telefonst.;" Det høje målebordsblad fra 1800-tallet viser desuden et fattighus.

Rødding Sogn havde på dette tidspunkt Krejbjerg Sogn som anneks, der blev betjent af præsten i Rødding. Senere blev Rødding og Krejbjerg dog to selvstændige sognekommuner, der fungerede frem til kommunalreformen i 1970.

Rødding Friskole, der var grundlagt i 1907, gik konkurs i 2019 pga. for få elever. 
Partiet Stram Kurs havde købt friskolen på tvangsauktion i 2020, men opgav overtagelsen og købte i stedet friskolen i Hoven (Ringkøbing-Skjern Kommune).

Stationsbyen 
Rødding blev endestation på Vestsallingbanen (1924-66). Stationen fik navnet Spøttrup, fordi der i forvejen var en "Rødding Station" på Haderslev Amts Jernbaner. Endestationen havde 4 spor, heraf 2 med perron. Fra det inderste spor gik et spor til kulgård og drejeskive. Ved det yderste spor, som havde et stikspor, lå 3 private pakhuse.

Det lave målebordsblad fra 1900-tallet viser at stationsbyen også havde elværk, forsamlingshus og missionshus.

Stationsbygningen er bevaret på Stationsvej 21. Fasanvej er anlagt på stationsterrænet. Herfra går den 25 km lange asfalterede cykel- og vandresti "Vestsallingstien" til Skive. På de første 3½ km til den spredte bebyggelse Betryk følger stien banens tracé.

Noter

Eksterne kilder/henvisninger 

 Rødding, æblets by
 SDFE kortviser: Høje målebordsblade 1842-1899 og lave målebordsblade 1901-1971

Byer i Skive Kommune
Byer og bydele med genforeningssten
Jack Vance

John Holbrook Vance (født 28. august 1916, død 26. maj 2013) var en amerikansk fantasy- og science fiction-forfatter. De fleste af hans arbejder har været udgivet under navnet Jack Vance. Vance har offentliggjort elleve mysterier som John Holbrook Vance og tre som Ellery Queen. Andre pennavne omfatter Alan Wade, Peter Held, John van See, og Jay Kavanse.

Eksterne henvisninger 

Science fiction-forfattere fra USA
Fantasyforfattere fra USA
Jungledyret Hugo

Jungledyret Hugo er en dansk børnebogs- og tegnefilmsfigur. Jungledyret Hugo er skabt af Flemming Quist Møller. Hugo har optrådt i tre lange tegnefilm (hvor den tredje er computeranimeret), og en tegnefilmserie, der blev vist på TV2 i 2003 og 2004.

Jungledyret er et abelignende dyr der holder til i Amazonas regnskov. Hugo er det eneste af sin art og er kendt for at være det mest sjældne dyr i verden. Så derfor er der mange, der prøver at få fat i ham.

Jesper Klein har lagt stemme til Hugo.

Siden 2009 har Hugo været som maskot for Jesperhus Feriepark sammen med ræven Rita og aberne Zik og Zak samt Dellekaj, som alle er Hugos venner fra tegnefilmene. I 2012 åbnede ferieparken den indendørs legeplads, Hugoland. I 2019 åbnede Jesperhus deres nyrenoverede “Abeland” med figurerne Zik og Zak som hovedpersoner, samt et helt hjørne til Doktor Træls, som har sit eget “træls tårn

Bøger 
 Jungledyret Hugo - (1988)
 Jungledyret Hugo - på eventyr med Rita (2000)
 Jungledyret Hugo - på farten igen (2001)
 Jungledyret Hugo - i nordlysets land (2002)
 Jungledyret Hugo - fræk som altid (2004)
 Jungledyret Hugo - fræk, flabet og fri (2007)

Lydbøger 
Indtalt af forfatter Flemming Quist Møller

 Jungledyret Hugo 
 Jungledyret Hugo - på eventyr med Rita
 Jungledyret Hugo - på farten igen 
 Jungledyret Hugo - i nordlysets land 
 Jungledyret Hugo - den store filmhelt 
 Jungledyret Hugo - fræk, flabet og fri

Film og TV 
 Jungledyret (1993)
 Jungledyret Hugo 2 – den store filmhelt (1996)
 Jungledyret Hugo (tegnefilmserie) (2003-2004)
 Jungledyret Hugo 3: Fræk, flabet og fri (2007)

Animationsfilm fra Danmark
Børnebøger
Issie

Issie er et japansk sø-uhyre (muligvis en slægtning til Loch Ness-uhyret), der efter sigende holder til i søen Lake Ikeda, på den japanske ø Kyushu Island. Issie skulle efter sigende være blevet fotograferet i 1978 og filmet i 1991. Der er ingen beviser for dyrets eksistens.

Myten
Ifølge den japanske mytologi, så var Issie engang en hest. Hesten fødte et føl, men føllet blev kidnappet af en samurai, og hesten ledte forgæves efter sit føl, men fandt det aldrig.
Til sidst sprang hesten i søen Lake Ikeda, og forvandlede sig til et stort sø-uhyre.

Kryptider
Jens Christian Mortensen

Jens Christian Mortensen (30. november 1900 – 25. april 1976) var en dansk fabrikant og stifter af flere selskaber, herunder MH Stålmøbler A/S. Jens Christian Mortensen opfandt og opnåede patent i Danmark på teleskopklapstolen.

Jens Christian Mortensen var gift med Agnes Mortensen, og sammen havde de 3 børn Poul Mortensen, Jytte Clausten og Birgit Jensen. Poul Mortensen og Jytte Clausten arbejdede begge i deres fars virksomheder.

Referencer 

Fabrikanter fra Danmark
Enkelt-sidebåndsmodulation

Enkelt-sidebåndsmodulation (ESB) kaldes på engelsk for Single sideband (SSB).

Modulationstypen har sit udgangspunkt i amplitudemodulation, hvor AM signalet, der består af et øvre og et nedre sidebånd samt bærebølgerest, filtreres således at kun et af sidebåndene efterfølgende forstærkes og udsendes fra antennen. Herved udnyttes sendeeffekt og båndbredde bedre, men det er en del mere kompliceret at fremstille. 

Modtagningen foregår som ved AM, hvor der blot bliver tilført AM detektoren en lokalt frembragt sinussvingning, fra en stødtoneoscillator (BFO), med den bortfiltrerede bærebølgerests frekvens .

Der er følgende typer af enkelt-sidebåndsmodulation (SSB):
 USB – hvor øvre (engelsk upper) sidebånd er bevaret.
 LSB – hvor nedre (engelsk lower) sidebånd er bevaret.

Historisk
Den første amerikanske patentansøgning for SSB-modulation blev indgivet den 1. december 1915 af John Renshaw Carson. Den amerikanske flåde eksperimenterede med SSB over dets radiokredsløb før 1. verdenskrig. 
SSB kom først i kommerciel tjeneste den 7. januar 1927 på det langbølgede transatlantiske offentlige radiotelefonkredsløb mellem New York og London. Højeffekts SSB-sendere var placeret i Rocky Point, New York, og Rugby, England. Modtagerne var placeret på støjsvage steder i Houlton, Maine og Cupar Skotland.

SSB blev også brugt over langdistance telefonlinjer, som en del af en teknik kendt som frekvens-division multipleksing (FDM). FDM blev pioneret af telefonselskaber i 1930'erne. Med denne teknologi kan mange samtidige stemmekanaler transmitteres på et enkelt fysisk kredsløb, for eksempel i L-carrier. Med SSB kunne kanaler (normalt) kun placeres med en afstand på 4.000 Hz, mens de tilbyder en talebåndbredde på nominelt 300 Hz til 3.400 Hz.

Amatørradiooperatører begyndte seriøse eksperimenter med SSB efter Anden Verdenskrig. Den første radioamatør, som succesfuldt benyttede SSB trådløst, var Oswald G. Villard (W6QYT) fra Stanford Universitys klubstation (W6YX) i 1947. En af de første omtaler i det danske radioamatørtidsskrift OZ (udgivet af EDR), var en artikel i august 1948, skrevet af S. H. Hasselbalch (OZ7T).

Strategic Air Command etablerede SSB som radiostandard for sine fly i 1957. 
SSB er blevet en de facto-standard for langdistance-taleradiotransmissioner siden da.

Se også 
 Sidebånd

Referencer 

Modulationstyper
Elektroniske begreber og fænomener
Signalbehandling
1850-kompromiset

1850-kompromiset var et kompromis mellem Nord- og Sydstaterne i USA.

Siden USA's uafhængighed i 1776 og indtil 1850-kompromiset havde slavestaterne domineret amerikansk politik, ikke mindst takket været tre-femtedels klausulen.
Men da den amerikanske præsident Zachary Taylor i 1849-50 stillede forslag om at indlemme den unge delstat Californien, som pga. guldfeberen voksede med enorm fart, i den amerikanske union, ændrede magtbalancen sig. Formentlig havde Taylor, som selv var slaveejer, forventet, at Californien ville blive en slavestat, men af frygt for, at slavernes tilstedeværelse i delstaten ville underminere de hvides guldgraverarbejde, og dermed frarøve dem deres eksistensgrundlag, gik de imod slavehandlen og ytrede ønsker om at blive en fri stat. Kompromiset blev, at Californien blev anerkendt som en fri stat, mens territorierne Utah og New Mexico kunne optages senere enten som frie eller slavestater.

De frie stater udgjorde nu den befolkningsmæssige majoritet og dominerede dermed Repræsentanternes Hus, hvilket markant ændrede den politiske balance i årene, der ledte op til Den amerikanske borgerkrig.

Referencer 
 

Californiens historie
Amerikanske borgerkrig
Begivenheder i 1850
Damask

Damask er fint mønstret stof af silke, uld, bomuld eller hør. Oprindeligt betegnelse på pragtstof fra Damaskus. Benyttes ofte til duge, også brugt som liv på bunad.

Damask er som regel ensfarvet, og mønsteret kommer frem i matte og blanke flader. Når stoffet bliver vendt, ses mønsteret modsat. Der er ingen egentlig for- og bagside på damask.

Georg Jensen Damask var det sidste damaskvæveri i Danmark. Produktionen er nu outsourced til Østeuropa.

Litteratur 
 Kirsten Røvig Håberg: Tekstilhistorie, Tell forlag, 2000.

Eksterne henvisninger 

Vævede tekstiler
Tekstilmønstre
Cyklisk redundanstjek

En cyclic redundancy check (CRC) er en ikke-sikker hashfunktion designet til at detektere tilfældige datafejl på rå computer data, som almindeligvis anvendes i datanet og datalager såsom harddiske.

Et stykke udstyr, der anvender CRC, beregner en kort binær datamængde, som også benævnes CRC-koden eller blot CRC, for hver datablok. Både datablokken og CRC sendes eller gemmes sammen. Når en blok med datablok og CRC senere læses eller modtages, beregner udstyret CRC beregningen igen; hvis den nye CRC ikke er lig den læste eller modtagne CRC (eller i nogle tilfælde ikke udlignes), så indeholder blokken en eller flere datafejl – og i så tilfælde beder udstyret om at få genlæst eller gensendt den fejlbehæftede blok.

CRC blev opfundet af W. Wesley Peterson, og publiceret i hans artikel fra 1961. 
Den IEEE-anbefalede 32-bit CRC, anvendt i ethernet og andre steder, kom frem ved en telekommunikationsconference i 1975.

CRC og dataintegritet 
CRC er ikke i sig selv anvendelige til at sikre mod bevidst ændring af data, fordi deres matematiske egenskaber gør det let at beregne en CRC justering til en vilkårlig ændring af data.

Det formodes ofte forkert at når en datablok og dens CRC modtages over en åben kanal og CRCen stemmer, kan de sendte data ikke have været ændret. Det er selvfølgelig forkert, fordi både data og CRC kan have være blevet ændret, så CRC stemmer med den nye datablok. Derfor kan CRCs kun anvendes til at verificere korrekthed men ikke dataintegritet.

Der findes en lang række standard CRC polynomier. I praksis er CRC koder på 8, 16, 32 og 64 bit de mest anvendte, men de kan laves med en vilkårlig længde.

Kilder/referencer 

Fejldetektering og korrektion
Dionne Warwick

Marie Dionne Warrick, kendt som Dionne Warwick (født 12. december 1940 i East Orange, New Jersey), er en amerikansk sanger og skuespiller, der ikke mindst er kendt for sit samarbejde med komponisterne og producenterne Burt Bacharach og Hal David. Fra 1955 til 1999 har hun haft 56 hits på Billboard Hot 100-listen, hvilket kun overgås af Aretha Franklin.

Hun begyndte sangkarrieren som gospelsanger i teenageårene, hvor hun sang i den lokale metodistkirke. Da hun fik et job som backingsanger for The Drifters, blev hun opdaget af Burt Bacharach og Hal David. Det blev begyndelsen på et årelangt samarbejde, hvor Bacharach og David skrev og producerede sange for hende. Med hittet Walk on By fra 1964 cementerede hun sin succes. Senere samarbejdede hun med Stevie Wonder, Whitney Houston og Isaac Hayes.

Eksterne henvisninger 
 
 Dionne Warwicks officielle hjemmeside

Referencer 

Personer fra New Jersey 
Sangere fra USA
L'Olympia

L'Olympia er en koncerthal beliggende i Paris' 9. arrondissement.

L'Olympia blev grundlagt i 1888 af Joseph Oller, skaberen af Moulin Rouge, og er Paris' ældste koncertsal og en af de mest kendte i verden. Den åbnede oprindeligt som Montagnes Russes, men blev allerede i 1893 omdøbt til det nuværende navn.

Legender som Edith Piaf og Mireille Mathieu har optrådt i L'Olympia, såvel som nyere navne som Céline Dion, Adamo, Luciano Pavarotti, Jeff Buckley, Jimi Hendrix, Judy Garland, Nana Mouskouri, Nick Cave og Dionne Warwick.

Koncertsalen har plads til 2.000 tilskuere.

Eksterne henvisninger 
 L'Olympias hjemmeside

Bygninger, konstruktioner og anlæg i Paris
9. arrondissement
Koncertsale
Spillesteder i Frankrig
Landkreis Regen

Landkreis Regen er den nordligste  Landkreis i Regierungsbezirk Niederbayern i den tyske delsatat Bayern. Nabolandkreise er mod nord er Landkreis Cham i Regierungsbezirk Oberpfalz , mod nord og øst ligger den  tjekkiske Region Pilsen (Plzeňský kraj), mod sydøst  Landkreis Freyung-Grafenau, i sydvest  Landkreis Deggendorf og mod vest  Landkreis Straubing-Bogen.

Geografi 
Hele landkreisen ligger i  Bayerischer Wald, der her består af den såkaldte Inneren og Vorderen Bayerischen Wald. Mellem disse ligger Pfahl, der er et landskab der består af  Kvartssten. Det højeste bjerg i Bayerischen Wald, Großer Arber, ligger ved den nordlige kreisgrænse til Landkreis Cham. Kreis og Kreisstadt har navn efter floden Regen, hvis kildeflod Schwarzer Regen  går gennem området i en stor bue, fra øst mod vest. Schwarze Regen dannes af to kildefloder,  Lille- og Store Regen, som løber sammen ved  Zwiesel, i den østlige del af landkreisen.

Byer og kommuner 

Kreisen havde   indbyggere pr.

Eksterne henvisninger 

 Internetpræsentation 
 ArberLand
Kontrolsum

En kontrolsum, checksum eller hash-sum er en algoritmebestemt størrelse data (kontrolsumsdata) beregnet fra en vilkårlig blok af digitale data med formålet at detektere fejl, som kan risikere at blive introduceret i dataene under datalagring eller datatransmission. Dataene består typisk af både kontrolsumsdata og data der kontrolsummes over. Kontrolsummers formål er at kontrollere dataenes korrekthed og i nogle tilfælde dataintegritet. Hvis kontrolsumsdataene ikke stemmer med den beregnede kontrolsum ved man at dataene er blevet ændret (enten bevidst eller ubevidst). Når kontrolsummen stemmer kan dataene være korrekte, men det afhænger af styrken af kontrolsumsfunktionen. Hvis eller når kontrolsumsfunktionen er "svag" kan dataene faktisk være forfalskede.

Algoritmen som beregner kontrolsummen fra dataene kaldes en kontrolsumsfunktion eller kontrolsumsalgoritme. En god checksumsalgoritme vil med stor sandsynlighed give et andet resultat hvis dataene har været udsat for tilfældige datafejl; hvis kontrolsummen stemmer, er der en stor sandsynlighed for at dataene er intakte. 

Kontrolsumsfunktioner er relateret til hashfunktioner, fingeraftryk, tilfældighedsfunktioner og kryptografiske hash-funktioner.  Men hver af disse begreber har andre anvendelser og har derfor andre designmål.  Kontrolcifre og paritetsbits er specielle tilfælde af kontrolsummer, tilstrækkelige for små blokke af data (såsom personligt identifikationsnummer, bankkonti numre, computer ord, én enkelt byte, osv.).  Nogle fejlkorrigerende koder er baseret på specielle kontrolsummer, som ikke alene detektere almindelige fejl, men i visse tilfælde også tillader at genetablere de originale data.

Der findes mange forskellige former for kontrolsummer og anvendelser:
Cyclic Redundancy Check  (CRC16, CRC32...)
MD4
MD5
Message authentication code (kan være stærke)
HMAC

Se også
 Hammingkode

Eksterne henvisninger 
Checksum – Hvordan kontrollerer man data for bitfejl? 
Fejldetektering og korrektion
Digital signalbehandling
Datanet
Digital bevaring
Privatlivets fred

Privatlivets fred er evnen for enkeltpersoner, grupper eller institutioner til selv at bestemme hvornår, hvordan og i hvilket omfang, oplysninger om dem formidles til andre. Privatlivets fred er ikke blot evnen til at begrænse hvad andre ved om os, men også til at styre hvad de ved. Dette forudsætter, at den enkelte kan styre alle informationer om sig selv. Det er en løbende tilpasningsproces, hvor der balanceres mellem behovet for at værne om privatlivets fred med ønsket om videregivelse af oplysninger og kommunikation.

Grænserne for og indholdet af, hvad der anses for privatlivets fred varierer mellem kulturer og individer, men deler et grundlæggende fælles tema. Privatlivets fred knyttes undertiden til anonymitet, i form af ønsket om at forblive ubemærket eller ukendt i det offentlige rum.

I Danmark er Straffelovens § 264 d en væsentlig del af lovgivningens værn mod krænkelser af privatlivets fred. Bestemmelsen forbyder uberettiget videregivelse af private meddelelser og billeder.

Typer af privatlivets fred 
Ofte skelnes der ofte mellem fire typer af privatlivets fred:

 Informationsprivathed, som vedrører indsamlingen og behandlingen af personlig information – også kaldet databeskyttelse.
 Kropslig privathed, som vedrører retten til at beskytte sin fysiske krop mod f.eks. genetiske test.
 Kommunikationsprivathed, som vedrører sikkerhed og privathed i forhold til breve, mail, telefonopkald, internetanvendelse og lignende.
 Territorial privathed, som vedrører grænsedragningen mellem det private miljø og andre miljøer f.eks. på arbejdspladsen og i det offentlige rum – herunder f.eks. videoovervågning og ID-tjek. Det vedrører også grænsedragningen mellem nationalstater og den forskellige lovgivning, som disse er underlagt.

Eksterne henvisninger
 18. september 2015, computerworld.dk: Retten til dit privatliv er et spil uden regler - og du har intet at skulle have sagt. Citat: "...De private virksomheder har langt, langt flere data om dig end NSA, med mindre du lige er terrorist..."
 230906, computerworld.dk: 25 store bil-mærker dumper stor privacy-test med et brag: Høster data i stor stil - data sælges ofte videre.

 
Samfund